《白水山佛迹岩午坐》
明代·韩鸣金

青山白水两依依，尘世何缘得息机。题壁久封苔藓字，寻幽新制芰荷衣。

泉飞素练悬今古，洞隐丹砂有是非。安得溪流变春酒，矶头潦倒日亡归。

作者简介：韩鸣金，字伯声。博罗人。鸣凤弟。明神宗万历元年（一五七三）举人，初署桐柏教谕。移任琼州府学教授。升宣化知县。以事罢官归。有《五柳园集》。清乾隆《博罗县志》卷一二、清道光《广东通志》卷二九〇有传。